Document ID: 31995R0628

ΚΑΝΟΝΙΣΜΟΣ (ΕΚ) αριθ. 628/95 ΤΗΣ ΕΠΙΤΡΟΠΗΣ της 23ης Μαρτίου 1995 για τον καθορισμό της ενισχύσεως που αναφέρεται στον κανονισμό (ΕΟΚ) αριθ. 804/68 του Συμβουλίου για την ιδιωτική αποθεματοποίηση του βουτύρου και της κρέμας γάλακτος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και γαλακτοκομικών προϊόντων (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 6 παράγραφος 6,
Εκτιμώντας:
ότι ο κανονισμός (ΕΚ) αριθ. 454/95 της Επιτροπής της 28ης Φεβρουαρίου 1995 περί λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος (2), προβλέπει στο άρθρο 12 παράγραφος 4 ότι η ενίσχυση που αναφέρεται στο άρθρο 6 παράγραφος 2 του κανονισμού (ΕΟΚ) αριθ. 804/68 για την ιδιωτική αποθεματοποίηση πρέπει να καθορίζεται κάθε χρόνο 7
ότι οι εργασίες αποθεματοποιήσεως πρέπει να πραγματοποιηθούν μεταξύ 15 Απριλίου και 15 Αυγούστου του ιδίου έτους και, κατά συνέπεια, πρέπει να καθορισθούν τα στοιχεία της ενισχύσεως αυτής πριν αρχίσουν οι εργασίες αποθεματοποιήσεως του 1995 7
ότι η Επιτροπή Διαχείρισης Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ενίσχυση που αναφέρεται στο άρθρο 6 παράγραφος 2 του κανονισμού (ΕΟΚ) αριθ. 804/68, καθορίζεται ανά τόνο βουτύρου ή ισοδυνάμου βουτύρου για τις ιδιωτικές συμβάσεις που αρχίζουν κατά το 1995 ως εξής:
α) 24 Ecu για τις σταθερές δαπάνες 7
β) 0,42 Ecu ανά ημέρα συμβατικής αποθεματοποιήσεως για τις δαπάνες αποθεματοποιήσεως σε ψυκτική εγκατάσταση 7
γ) ένα ποσό ανά ημέρα συμβατικής αποθεματοποιήσεως, το οποίο υπολογίζεται συναρτήσει του 91 % της τιμής παρεμβάσεως του βουτύρου, εκφρασμένης σε εθνικό νόμισμα, η οποία ισχύει την ημέρα της συμβατικής αποθεματοποιήσεως και συναρτήσει επιτοκίου 6,5 % κατ' έτος.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 15 Απριλίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Μαρτίου 1995.

Labels: 3
17
19
6